
Lingua ladina 


La lingua ladina è ina lingua romana che vegn discurrida 
en il nord da l’Italia. 

Ladin 

Tenor l’opiniun d’intgins perscrutaders datti ina stretga 
parentella dal ladin da las Dolomitas cun il rumantsch dal 
Grischun e cun il furlan. La gruppaziun da quellas trais 
linguas sut la noziun linguas retoromanas è dentant 

contestada. La discussiun davart questa tematica ha num 
<Questione ladina> 

Cun var 30 000 persunas da lingua materna tutga il ladin 
ensemen cun il fris dal Saterland, il fris dal nord, il feroais 
ed il rumantsch dal Grischun tar las linguas las pli 
pitschnas da l’Europa. LFschia sa stentan er ils Ladins da las 
Dolomitas da vegnir renconuschids sco minoritad 
linguistica tenor il dretg da linguas dal Cussegl da l'Europa. 
Da muntada en quest connex è surtut la Charta europeica 
da las linguas regiunalas u minoritaras dal 1991. Quella 

prevesa spezialmain la «promoziun da linguas minoritaras 
en scolas, en l’administraziun ed en las medias»J2l 

Status uffizial 



Uffizial en reconuschi dal stadi talian sco 
lingua minoritara 

Reglà da divers instituts culturals, project 

ISO 639-2 roa (autras linguas romanas) 

ISO 639-3 lld (http://www.ethnologue.com/ 
show_language.asp?code=lld) 

Derasaziun 


II territori linguistic dal ladin è reparti sur trais regiuns administrativas. Quai rinforza l’isolaziun da las 
valladas ina da l’autra ed augmenta il squitsch d’assimilaziun linguistica. Surtut durant il temp dal 
faschissem (dapi il 1927) han ins empruvà da sfurzar tras la midada al talian. 

II ladin vegn discurri per l’ina en parts da la regiun Trentin-Tirol dal Sid, numnadamain en la Val Gherdèina 
(Gröden) e Val Badia (Gadertal) en la provinza da Bulsaun (=Tirol dal Sid) sco er en la Val da Fascia , Val de 
Non, Val de Sol e Val de Rabi en la provinza da Trento (=Trentino). Plinavant vegn il ladin discurri en la 































provinza da Belluno en la regiun Veneto, numnadamain en la Val da 
Fodom (Buchenstein) e da var 40 % dals abitants en il lieu da skis 
Cortina d'Ampezzo (Anpez). 

Ultra da las tschintg valladas ladinas vegn il ladin er discurri en las 
valladas cunfinantas Comelico, Agordino e Cadore. L’idiom da la Val 
de Non en la provinza da Trento, ch’è separada dal territori linguistic 
ladin dad oz, vegn savens er considerà sco ladin. Pervi da la l’istorgia 
separada da questas valladas vegn lur <ladinitad> però contestada dals 
Ladins da las tschintg valladas surmenziunadas (numnads Ladins dal 
Sella, Ladins atesins u Ladins tirolais). In substrat ladin en lur dialects 
vegn però confermà da plirs linguists.^ 

Las stentas d’unifitgar las diversas varietads scrittas dal ladin en ina 
lingua da standard han manà a l’elavuraziun dal ladin standard u ladin 
dolomitan (cf. sutvart). 



Tavla trilingua en Val Gherdeina 


Glottonims 


Per denominar il territori dal ladin dolomitan èn s’etablidas las 
suandantas noziuns (uschenumnads glottonims)^: 

■ Sco ladin dal Sella vegnan designads ils dialects che 
vegnan discurrids en las valladas principalas dal ladin 
situadas enturn questa muntogna resp. pass. Igl èn 
quai ils tschintg idioms marêo/badiot (marêo = part 
inferiura da la Val Badia), gherdèina, fascian, anpezan 
e fodom. 

■ Ladin dolomitan è in term in pau pli vast che cumpiglia 
ultra dal ladin dal Sella er dialects vischinants dal 
Cadore. Betg da confunder è questa naziun cun il ladin 
da standard, per il qual s’etablescha er pli e pli il num 
ladin dolomitan. 



Las tschintg valladas ladinas situadas 
enturn il Sella 


■ Ladin central u rumantsch central è la noziun che vegn duvrada per il territori ladin en il 
context da las linguas retoromanas. Graziadio Ascoli ha subsummà sut questa noziun ultra dal 
ladin dolomitan er anc ils dialects da la Val de Non. 


Status 


II ladin è reconuschi sco lingua administrativa e da scola regiunala en intginas vischnancas cun populaziun 
ladina. Tranter questas vischnancas tutgan Sêlva (Wolkenstein), Urtijêi (St. Ulrich), Santa Cristina (St. 
Christina), Badia (Abtei), Corvara, Marèo (Enneberg), San Martin de Tor (St. Martin in Thurn), La Val 
(Wengen), Cianacei (Canazei), Vich (Vigo di Fassa) e Poza (Pozza di Fassa), che sa chattan tuttas en la 
regiun Trentin-Tirol dal Sid. 

La suandanta tabella mussa las differenzas regiunalas en l’utilisaziun quotidiana da la lingua ladina^: 


Vallada 

Quota da la populaziun (%) che ... 

auters 

uffants 


Val Badia 

95 

87 

91 

96 

97 

93 

Gherdêina 

79 

64 

73 

78 

84 

75 

Fascia 

66 

59 

70 

76 

73 

63 

Fodom 

78 

79 

91 

93 

89 

88 

Anpezo 

33 

33 

53 

50 

42 

27 


Istorgia 


Cun la campagna militara dal schef d’armada roman Nero Drusus è il territori 
dals pievels alpins vegni dividi en pliras provinzas romanas. Sinaquai èn er 
burgais da l’Imperi roman ids a star en questas regiuns. II num <ladin> deriva 
da <latin> ed inditgescha ch’i sa tracta tar questa lingua d’ina varianta dal latin 
vulgar dal territori alpin romanisà. II ladin vegn per ordinari attribui a las 
linguas retoromanas. Schebain igl ha però dà ina lingua d’origin surregiunala 
per l’entir territori da las linguas retoromanas è contestà tranter ils scienziads 
e vegn discutà sco Questione ladina. 

A partir dal 6avel tschientaner han ils Baiuvars ch’èn arrivads nà dal nord 
stgatschà ils idioms retoromans or da vastas parts da l’anteriur territori da 
derasaziun. Gia en il llavel tschientaner è il territori da l’Eisacktal fin en il 
Pustertal stà germanisà. Pli tard è il territori ladin sa sminui supplementarmain 
nà dal sid pervi da l’avanzament dal talian. Quest process ha cuntinuà en tala 
moda ch’il ladin vegn oz be pli discurri en paucas valladas. Cun la fin da 
l’Emprima Guerra mundiala e l’annexiun da la part meridiunala dal Tirol a 
l’Italia èn ils territoris da lingua ladina da l’Austria-Ungaria crudads a l’Italia. 

II moviment naziunal talian dal 19avel e 20avel tschientaner ha vis en il ladin 
quasi adina in dialect talian, quai che vegn renvià da la gronda part dals 
Ladins. En la Cunvegna Gruber-De Gasperi dal 1946 n’era previsa nagina protecziun per ils Ladins. Pir il 
1972, tras il segund statut d’autonomia per il Tirol dal Sid, han ils Ladins cuntanschi en quest territori dretgs 
da minoritadsJ 6 ! 

L’onn 1988 han ils instituts da cultura ladins Micurà de Rü e Majon di Fascegn incumbensà il professer 
turitgais Heinrich Schmid da stgaffir ina lingua da standard communabla (ladin standard resp. ladin 
dolomitan). Las directivas correspundentas èn cumparidas il 1998. Entaifer la populaziun e tar ils gremis 
politics è l’acceptanza da questas stentas da codificaziun stada fin qua modesta. 

Cumparegliaziun dals idioms ladins 

Curatur Josef Anton Vian, 
autur da l’emprima 
grammatica ladina (Val 
Gherdèina, 1864) 


Marêo/badiot 

Nosc Pere dal ci, 

al sii santifichê to enom, 

al vêgni to rêgn, 

töa orentê sii fata, 

desco sö al cl ensciö söla tera. 


Gherdeina 
























Pere nost, che t'ies tl ciel, 
sibe santificà ti inuem, 
vènie ti rèni, 
sibe fata ti ulentà, 
coche en ciel ensci en tiera. 

Fascian 

Père nosc che te es sun ciel, 
sie fat sent to inom, 
fa che vegne to regn, 
to voler sie semper respetà, 
tant sun ciel che su la tera. 

Fodom 

Père nòst che t'es sun paradis, 
benedât lê I tuo inöm, 
resta con nos, 
che sarâ fat ci che te vòs 
sun ciêl e su latièra. 

Anpezan 

Pare nosc, che te stas su in zielo, 
sêe fato santo el to gnon, 
viene el to regno, 
sêe fato chel che te vos tu, 
tanto in zielo che su ra tera. 

Ladin dolomitan 

Pere nost, che t'ies en ciel, 
al sie santifichê ti inom, 
al vegne ti regn, 
sia fata tia volontê, 
coche en ciel ensci en tera. 

Talian 

Padre nostro che sei nei cieli, 
sia santificato il tuo nome, 
venga il tuo regno, 
sia fatta la tua volontà 
come in cielo, cosi in terra. 


Latin 

Pater noster, qui es in caelis, 
sanctificetur nomen tuum. 
Adveniat regnum tuum. 

Fiat voluntas tua, 
sicut in caelo, et in terra. 



II bain Seres a Campill (Val 
Badia) 



Val Gherdèina cun Sella 
(davosvart a sanestra) e 
Saslonch 



Vich (Vigo di Fassa) 



Rèba (Arabba), Fodom 

